Μελετώντας το κίνητρο των μαθητών κατά την εκμάθηση ρομποτικής
Creators: name: Ανυφαντής, Σωτήριος Βάιου
Publisher: name: Aristotle University of Thessaloniki
Year: 2018
Subjects: STEM
Εκπαιδευτική Ρομποτική
Κίνητρο
Educational Robotics
Motivation

description: Η παρούσα εμπειρική μελέτη επιχειρεί να διερευνήσει με ποιον τρόπο επηρεάζονται τα κίνητρα των διδασκόμενων σε τμήμα εκπαιδευτικής ρομποτικής στο 1ο δημόσιο γυμνάσιο Πυλαίας της Θεσσαλονίκης. Στο θεωρητικό μέρος της παρούσας εργασίας κρίθηκε σκόπιμο να γίνει εκτενής αναφορά ώστε να αναλυθούν και να διασαφηνισθούν έννοιες γύρω από τη θεωρία των κινήτρων, της εκπαιδευτικής ρομποτικής αλλά και του ερευνητικού πλαισίου γύρω από το οποίο τέμνονται. Πόσο, λοιπόν, διαφέρει το κίνητρο των παιδιών στη μάθηση ανάλογα με το φύλο, τα προσωπικά τεχνολογικά ενδιαφέροντα και τις απαιτήσεις της διδασκαλίας; Για τη μέτρηση του κινήτρου χρησιμοποιήθηκε το εργαλείο/ερωτηματολόγιο του Keller. Το εν λόγω ερωτηματολόγιο μετράει τον δείκτη του κινήτρου ως σύνολο τεσσάρων επιμέρους μεταβλητών (προσοχή, συνάφεια, αυτοπεποίθηση, ικανοποίηση). Τα αποτελέσματα από τρεις μετρήσεις διαφορετικών διδακτικών σεναρίων φανερώνουν πτώση κινήτρου των παιδιών, όταν η απαιτούμενη προς επίλυση δραστηριότητα γίνεται δυσκολότερα κατανοητή. Ωστόσο, τα παιδιά με επαγγελματική κλίση προς την τεχνολογία παρατηρείται πως επηρεάζονται σημαντικά λιγότερο σε σχέση με τα υπόλοιπα. Συγκρίνοντας το κίνητρο των αγοριών και κοριτσιών διαφαίνεται μία ταύτιση στον τρόπο με τον οποίο μεταβάλλεται. Στα επιμέρους τέσσερα συστατικά του κινήτρου, τα κορίτσια φαίνεται να έχουν ελαφρώς πιο θετικές επιρροές, έναντι των αγοριών, με εξαίρεση το δείκτη «συνάφειας». Ίσως αυτό να εξηγεί και το λόγο για τον οποίο σχετικά μικρός αριθμός κοριτσιών συμμετέχει σε ομάδες εκπαιδευτικής ρομποτικής. Λόγω του μικρού δείγματος, βέβαια, δεν κρίνεται ασφαλής η γενίκευση των αποτελεσμάτων. Στο τέλος της εργασίας προτείνονται τρόποι για διατήρηση του κινήτρου των μαθητών/τριών σε υψηλά επίπεδα, όπως και ιδέες για μελλοντικά ερευνητικά εγχειρήματα.
description: The present empirical study attempts to investigate how the motivation of students is affected in a robotics class of a public high school in Pylaia, Thessaloniki. In the theoretical part of this paper, it was considered appropriate to extensively analyze and clarify concepts related to the theory of motivation, educational robotics, as well as the research framework of their combination. How, then, does the motivation of children for active participation and learning differ according to gender, personal technological interests and the requirements of teaching? In order to evaluate motivation, the Keller’s tool/questionnaire was used. The results from three measurements of different teaching scenarios indicate a child's declining incentive, when the required activity for resolution becomes more difficult to understand. However, the motivation of pupils with more technological interests seems to be less negatively affected than girls’. The motivation of boys does not appear to be influenced differently from girls, where there is an identity between the different sexes. In the four components of the motivation, girls appear to have slightly more positive influences, with the exception of the “relevance” index. Perhaps this explains why relatively few girls participate in educational robotics groups. However, due to the small sample of children, the generalization of results is not considered safe. At the end of the thesis, ideas are proposed to keep student motivation high, as well as ideas for future research projects.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Ιωαννίνων)